अमीर खुसरो ने अपने पुत्र ग्यास को तीन नसीहतें दी। इन तीनों नसीहतों को देखकर कहा जा सकता है कि हिन्दू और मुसलमान के दूसरे के करीब आ रहे थे। अमीर खुसरो की ये नसीहतें देखने योग्य हैं। ''ग्यास बेटे, मैने तो हिन्द की खाक को अपनी आंखों का सूरमा बना लिया है, इसलिए तुम्हें सबसे पहली नसीहत यही देना चाहता हूं कि तू भी हिन्द को ही अपना सब कुछ समझना।''.... ''दूसरी नसीहत यह कि क्योंकि तू भी शायरी करने लगा है, इसलिए मैं चाहूंगा कि हिन्दवी में ही शायरी करना।''....''तीसरी नसीहत यह कि अपनी शायरी का कोई भी हिस्सा शाहों की खुशामद में बरबाद मत करना, जैसे कि मैने किया। मैं चाहता हूं कि तू हिन्द के आम लोगों में घुल मिलकर उनकी रूहों की आवाज सुन और फिर उस आवाज को अपनी शायरी की रूह बना ले।''7